Document ID: /roh_data/filtered/fineweb-2-filterrobots_roh.jsonl.gz/66611

La golia naziunala da La Punt-Chamues-ch ha ina ferma colliaziun cun il club da Turitg. Gia dal 2012 fin il 2018 ha Seraina Friedli dà bal tar las Turitgaisas. Suenter ha ella anc dà per ils Young Boys, per Florentina San Gimignano en l'Italia e l'ultima stagiun tar Aarau.
Cumenzà sia carriera ha l'Engiadinaisa tar ils Lusitanos da Samedan, plinavant è ella er anc stada activa tar Tusaun/Cazas avant ch'ella ha fatg il pass tar Turitg.
Temp da success tar Turitg
Tar il FCZ ha la golia da 29 onns festivà ses pli gronds success. Tschintg giadas è ella vegnida campiunessa svizra cun il club e quatter giadas ha ella gudagnà la cuppa svizra.
Actualmain è Seraina Friedli en l'Engalterra, nua ch'ella è part dal cader svizzer che dat il campiunadi d'europa. L'Euro cumenza ils 6 da fanadur e cuzza fin la fin dal mais.